**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.6

2024. gada 16. jūlijā

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Aiga Briede, Andris Zunde, Anna Siliņa, Artis Ārgalis, Digna Būmane, Edmunds Liepiņš, Gunita Gulbe, Ilze Rubene, Inga Zālīte, Iveta Puriņa, Izita Kļaviņa, Jana Mošura, Juris Graudiņš, Kristīne Zaķe, Kārlis Irmejs, Laura Siksaliete, Raivis Galītis, Rita Lavendele, Sabīne Stūre, Sandra Smiltniece, Santa Čingule, Sarma Kacara, Gunita Bisniece, Liene Bukne.

**Darba kārtība:**

1. Par darba kārtību.
2. Par 4.3.5.1.pasākuma "Sabiedrībā balstītu sociālo pakalpojumu pieejamības palielināšana" īstenošanu.
3. (papildu d.k. jaut.) Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai.
4. (papildu d.k. jaut.) Par Limbažu novada domes Sociālo un veselības jautājumu komitejas priekšsēdētāja maiņu.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas jūnija sēdēs pieņemtajiem lēmumiem.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par 4.3.5.1.pasākuma "Sabiedrībā balstītu sociālo pakalpojumu pieejamības palielināšana" īstenošanu.
3. Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai.
4. Par Limbažu novada domes Sociālo un veselības jautājumu komitejas priekšsēdētāja maiņu.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas jūnija sēdēs pieņemtajiem lēmumiem.

**2.**

**Par 4.3.5.1.pasākuma "Sabiedrībā balstītu sociālo pakalpojumu pieejamības palielināšana" īstenošanu**

Ziņo Jana Mošura, Ilze Rubene

Centrālā finanšu un līgumu aģentūra (turpmāk – CFLA) izsludinājusi atklātu projektu iesniegumu atlases Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju” 4.3.5.1. pasākuma “Sabiedrībā balstītu sociālo pakalpojumu pieejamības palielināšana” pirmo kārtu. Projektu iesniegšanas termiņš 2024. gada 22. jūlijs.

Atbilstoši Ministru kabineta 2024. gada 12. marta noteikumiem Nr. 173 “Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.1. pasākuma "Sabiedrībā balstītu sociālo pakalpojumu pieejamības palielināšana" pirmās kārtas īstenošanas noteikumi”, Limbažu novada pašvaldībai ir iespēja piesaistīt finansējumu sabiedrībā balstītu sociālo pakalpojumu infrastruktūras izveidei Klostera ielā 2, Limbažos, Limbažu novadā un sabiedrībā balstītu sociālo pakalpojumu sniegšanas izmaksām.

Pamatojoties uz Pašvaldību likuma 5. pantu, 4. panta pirmās daļas 9. punktu, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri iesniegt projekta iesniegumu un īstenot projektu "Sabiedrībā balstītu sociālo pakalpojumu pieejamības palielināšana Limbažu novadā”. Projekta provizoriskās izmaksas:

|  |  |
| --- | --- |
| Kopējās attiecināmās izmaksas, EUR | 681 335,25 |
| Tajā skaitā: |  |
| ESF + finansējums 85 % | 579 134,96 |
| Limbažu novada pašvaldības līdzfinansējums 15 % | 102 200,29 |

1. Projekta atbalsta gadījumā tā īstenošanai nepieciešamo Eiropas sociālā fonda Plus līdzfinansējuma priekšfinansējumu un Limbažu novada pašvaldības līdzfinansējumu, precizējot summas atbilstoši veiktajiem iepirkumiem, nodrošināt, ņemot aizņēmumu Valsts kasē.
2. Papildināt Limbažu novada pašvaldības Attīstības programmas 2022. – 2028. gadam Investīciju plānu 2024. – 2026. gadam ar pasākumu Nr. 55. “Sabiedrībā balstītu sociālo pakalpojumu pieejamības palielināšana Limbažu novadā”, nosakot kopējās plānotās attiecināmās izmaksas EUR 681 335,25 apmērā.
3. Uzdot Attīstības un projektu nodaļai sadarbībā ir Limbažu novada Sociālo dienestu līdz 2024. gada 22. jūlijam iesniegt projekta iesniegumu Centrālās finanšu un līgumu aģentūras Kohēzijas politikas fondu vadības informācijas sistēmā (KPVIS).
4. Projekta apstiprināšanās gadījumā Centrālās pārvaldes Attīstības un projektu nodaļas projektu un attīstības koordinatorei Janai Mošurai veikt projekta vadītāja pienākumus, kā arī vērsties Limbažu novada pašvaldībā par saņemtā finansējuma iekļaušanu Limbažu novada pašvaldības budžetā un par Limbažu novada pašvaldības līdzfinansējuma piešķiršanu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada ārkārtas domes sēdē.

**3.**

**Par finansējuma piešķiršanu Veco ļaužu mītnei “Sprīdīši” ūdens sistēmas izbūvei, atdzelžošanas iekārtas uzstādīšanai**

Ziņo Gunita Bisniece, debatēs piedalās Arvīds Ozols, Rūdolfs Pelēkais, Artis Ārgalis

Limbažu novada pašvaldības Veco ļaužu mītnes “Sprīdīši” direktore informē, ka nepieciešams piešķirt finansējumu atdzelžošanas iekārtas izbūvei, sakarā ar sistēmas uzstādīšanu, jo iestādē vecā ūdens sistēma nokalpojusi, un pēc Latvijas Republikas Ministra kabineta noteikumiem Nr.547 “Dzeramā ūdens obligātās nekaitīguma un kvalitātes prasības, monitoringa un kontroles kārtība ” (26.09.2023.) prasībām. Pēc testēšanas pārskata, ka tika veikts aprīlī ir paaugstināta dzelzs koncentrācija 5x vairāk un koliforniju klātbūtne, kas var norādīt uz neatbilstošu ūdens apstrādi, iespējama bioplēves veidošanos vai piesārņojumu ar nepiederīgām vielām ūdens sadales sistēmā.

P/I Veco ļaužu mītne “Sprīdīši” 2024. gada 17. jūnijā atkārtoti izsludināja cenu aptauju par Kanalizācijas sistēmas izbūvi pansionātā “Sprīdīši”, adrese “Mazsprīdīši”, Salacgrīvas pagasts, Limbažu novads, LV-4054. Noteiktā termiņā tika saņemti divu pretendentu piedāvājumi, kā rezultātā atbilstoši Limbažu novada pašvaldības 2022. gada 27. janvāra iekšējo noteikumu Nr.1 “Noteikumi par iepirkumu organizēšanas kārtību Limbažu novada pašvaldībā” 28. punktu piedāvājums ar viszemāko cenu tika saņemts no SIA “ALANDMA”, piedāvātā cena ar PVN sastāda EUR 5743,83 (pieci tūkstoši septiņi simti četrdesmit trīs eiro un 83 centi).

Iepazinusies ar informāciju, pamatojoties uz Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un likuma „Par pašvaldību budžetiem” 30. pantu, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu EUR 5743,83 (pieci tūkstoši septiņi simti četrdesmit trīs eiro un 83 centi) Veco ļaužu mītnei “Sprīdīši” ūdens atdzelžošanas sistēmas uzstādīšanai no Limbažu novada pašvaldības nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2024. gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par finansējuma izlietošanu paredzētiem mērķiem noteikt Veco ļaužu mītnes “Sprīdīši” direktori Gunitu Bisnieci.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

Deputāts Andris Garklāvs informē, ka ir kļūdījies un nobalsojis “PRET”, lūdz precizēt balsojumu uz “PAR”.

**4.**

**Par Limbažu novada domes Sociālo un veselības** **jautājumu komitejas priekšsēdētāja maiņu**

Ziņo Rūdolfs Pelēkais, debatēs piedalās Andris Garklāvs, Regīna Tamane

Sēdes vadītājs R. Pelēkais izvirza iecelt deputāti R. Tamani par komitejas priekšsēdētāju. Deputāts A. Garklāvs rosina neatlaist deputātu R. Pelēko no komitejas priekšsēdētāja amata.

Iepazinusies ar deputāta A. Garklāva priekšlikumu neatbrīvot deputātu R. Pelēko no komitejas priekšsēdētāja amata, **atklāti balsojot: PAR** – 2 deputāti (Andris Garklāvs, Arvīds Ozols), **PRET –** 3 deputāti (Rūdolfs Pelēkais, Ziedonis Rubezis, Regīna Tamane), **ATTURAS –** deputāts Jānis Remess, komiteja **NOLEMJ:**

noraidīts.

Ar Limbažu novada domes 2021.gada 1.jūlija lēmumu Nr.10 “Par Limbažu novada domes pastāvīgo komiteju izveidošanu un pastāvīgo komiteju locekļu ievēlēšanu” (protokols Nr.2, 8.§) izveidota Sociālo un veselības jautājumu komiteja 7 locekļu sastāvā. Sociālo un veselības jautājumu komiteja par komitejas priekšsēdētāju ievēlējusi deputātu Rūdolfu Pelēko.

Ar Limbažu novada domes Izglītības, kultūras un sporta jautājumu komitejas 2024. gada 16. jūlija lēmumu “Par Limbažu novada domes Izglītības, kultūras un sporta jautājumu komitejas priekšsēdētāja ievēlēšanu” deputāts Rūdolfs Pelēkais ievēlēts par Izglītības, kultūras un sporta jautājumu komitejas priekšsēdētāju. Ņemot vērā, ka deputāts Rūdolfs Pelēkais ieņem gan Limbažu novada domes priekšsēdētāja otrā vietnieka amatu, gan Izglītības, kultūras un sporta jautājumu komitejas priekšsēdētāja amatu, Rūdolfs Pelēkais izteicis priekšlikumu Sociālo un veselības jautājumu komitejas priekšsēdētāja amatam izvirzīt citu kandidātu.

Saskaņā ar Pašvaldību likuma 40. panta pirmo daļu, komitejas priekšsēdētāju, izņemot finanšu komitejas priekšsēdētāju, no savu locekļu vidus ievēlē, kā arī atbrīvo no pienākumu pildīšanas attiecīgā komiteja. Komitejas priekšsēdētājs ir ievēlēts, ja par kandidātu nobalso vairāk nekā puse klātesošo domes deputātu. Deputāts vienlaikus var būt ne vairāk kā divu komiteju priekšsēdētājs.

Iepazinusies ar sēdes vadītāja R. Pelēkā priekšlikumu izvirzīt deputāti R. Tamani par komitejas priekšsēdētāju, ņemot vērā minēto, pamatojoties uz Pašvaldību likuma 40. panta pirmo daļu, **atklāti balsojot: PAR** – 5 deputāti (Andris Garklāvs, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** deputāts Arvīds Ozols, **ATTURAS –** nav, Limbažu novada domes Sociālo un veselības jautājumu komiteja **NOLEMJ:**

1. Atbrīvot Limbažu novada domes deputātu Rūdolfu Pelēko no Limbažu novada domes Sociālo un veselības jautājumu komitejas priekšsēdētāja amata.
2. Par Limbažu novada domes Sociālo un veselības jautājumu komitejas priekšsēdētāju ievēlēt Limbažu novada domes deputāti Regīnu Tamani.
3. Lēmums stājas spēkā ar tā pieņemšanas brīdi.

**5.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas jūnija sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 3. un 17. jūnija sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Sēdi slēdz plkst. 13:23

Sēdes vadītājs R. Pelēkais

Sēdes protokoliste D. Tauriņa